title: "Kariiben"
text: "Kariiben het a ual iinwenern faan S\u00fc\u00fcd- an Madel-Ameerikoo. Tesken at 8. an 15. juarhunert waanert a Kariiben uun det regiuun iin, diar leederhen faan a Spoonsken at Kariibik n\u00e4\u00e4md wurden as. Of a ual Kariiben w\u00fcrelk minskenfreedern wiar, witj am ei so nau. Det woort oober leewen noch ferteld.\n\nDi n\u00f6\u00f6m faan a Kariiben komt faan en fulk, diar daaalang noch uun't s\u00fc\u00fcden faan a Kariibik uun Weenesuela, Guyana, Suurinam an Nuurdbrasiilien lewet. H\u00f6r aanj n\u00f6\u00f6m as Kalihna of Galibi. H\u00f6r spriak hiart tu at kariibisk spriakfamile.\n\n\u00dc\u00fcb a \u00f6\u00f6der sidj woort di n\u00f6\u00f6m Kariiben oober uk br\u00fckt f\u00f6r det fulk, diar a Spoonsken uun't madel\u00e4\u00e4ler \u00fc\u00fcb a Letj Antilen f\u00fcnjen haa, a Eiluns-Kariiben. Jo snaaket oober en hialandaal \u00f6\u00f6der spriak, diar tu at Arawak spriakenfamile t\u00e4\u00e4lt. Daalang lewe man noch 3.500 Eiluns-Kariiben \u00fc\u00fcb det kariibisk eilun faan Domiinika. H\u00f6r spriak jaft at sant 1920 ei muar.\n\nEnkelt Eiluns-Kariiben haa jo m\u00e4 slaawen faan Afrikoo fermisket. Sodenang jaft at daalang uk \"Suart Kariiben\", diar \u00fc\u00fcb't madel- an s\u00fc\u00fcd-ameerikoonsk f\u00e4\u00e4stlun lewe, a Garifuna. An jo snaake daalang noch det Arawak-spriak Igneri.\n\nLuke uk diar \n Kariibik\n Kariibisk eilunen\n Kariibisk spriaken\n\nKariibik\nSotsiologii"